**Ministru kabineta rīkojuma projekta**

**„Par iekārtu iegādi un dāvinājuma pieņemšanu attālināta mācību procesa nodrošināšanai” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar nepietiekamo materiāli tehnisko nodrošinājumu vispārējās pamata un vidējās izglītības iestāžu izglītojamiem, lai Covid-19 izplatības ierobežošanai visā valsts teritorijā izsludinātās ārkārtējās situācijas (Ministru kabineta 2020. gada 12. marta rīkojums Nr. 103 „Par ārkārtas situācijas izsludināšanu”) laikā varētu nodrošināt attālinātu mācību procesu. Risinājums paredz nodrošināt 2266 viedtālruņu un 2000 planšetu iegādi, šim mērķim izmantojot Izglītības un zinātnes ministrijas budžetā esošos līdzekļus 233 572 *euro* apmērā, kā arī budžeta programmā „Līdzekļi neparedzētiem gadījumiem” paredzētos līdzekļus 203 160 *euro* apmērā. Kopējā iekārtu iegādes summa ir 436 732 *euro* (tai skaitā  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Izglītības un zinātnes ministrijas iniciatīva.
2. Nepieciešamība Covid-19 izplatības ierobežošanai visā valsts teritorijā izsludinātās ārkārtējās situācijas laikā nodrošināt attālinātu mācību procesu.
3. Ministru kabineta 2020. gada 12. marta rīkojums Nr. 103 „Par ārkārtas situācijas izsludināšanu”.
4. Likuma „Par ārkārtējo situāciju un izņēmuma stāvokli” 8. panta pirmās daļas 4. punkts.
5. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
6. Nepieciešamība pieņemt dāvinājumu (1000 planšetes).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai ierobežotu Covid-19 izplatību, ar Ministru kabineta 2020. gada 12. marta rīkojumu Nr. 103 „Par ārkārtas situācijas izsludināšanu” (turpmāk – Rīkojums) līdz 2020. gada 14. aprīlim visā valsts teritorijā ir izsludināta ārkārtējā situācija. Ar Rīkojuma 4.3. apakšpunktu ārkārtējās situācijas laikā ir pārtraukta mācību procesa norise klātienē visās izglītības iestādēs un uzdots nodrošināt mācības īstenot attālināti. Būtisks faktors veiksmīga attālināta mācību procesa īstenošanai ir iekārtu un interneta pieejamība izglītojamiem un pedagogiem. Lai iegūtu informāciju par faktisko situāciju ar datortehnikas, viedierīču un interneta pieejamību izglītojamiem, kuri apgūst vispārējās pamata un vidējās izglītības programmas, 2020. gada 13. martā Izglītības un zinātnes ministrija (turpmāk – ministrija) izveidoja un publicēja aptauju vispārējās pamata un vidējās izglītības iestādēm. Līdz 2020. gada 17. martam (ieskaitot) no 702 pamata un vidējās vispārējās izglītības iestādēm aptaujā piedalījās un datus aptaujas anketā sniedza 625 izglītības iestādes (89,03%). Apkopojot iegūtos rezultātus, konstatējams, ka 5388 izglītojamo (2,87%) valstī mājās nav ne datora (tai skaitā planšetdatora), ne viedtālruņa ar interneta pieslēgumu (skatīt pievienoto attēlu). Apzinoties, ka atbilstošu iekārtu ar piekļuvi internetam trūkums galvenokārt ir tieši izglītojamiem no sociāli mazāk nodrošinātām ģimenēm, ministrija pēc aptaujas noslēguma meklēja iespējamos risinājumus. Uzrunājot komunikāciju tehnoloģiju uzņēmumus, kuri īsā termiņā varētu nodrošināt atbilstoša skaita iekārtu pieejamību, ministrija ir saņēmusi divus piedāvājumus:1. no sabiedrības ar ierobežotu atbildību „LMT Retail & Logistics SIA” (vienotais reģistrācijas numurs 40103148504), kas piedāvā 1133 viedtālruņus *Huawei P Smart 2019* (vienas iekārtas iegādes izmaksas 105 *euro* bez PVN, visu 1133 iekārtu iegādes izmaksas 118 965 *euro* bez PVN jeb 143 947,65 *euro* ar PVN), kā arī 1133 viedtālruņus *LG K40S* (vienas iekārtas iegādes izmaksas 90 *euro* bez PVN, visu 1133 iekārtu iegādes izmaksas 101 970 *euro* bez PVN jeb 123 383,70 *euro* ar PVN). Kopējā piedāvājuma summa 2266 viedtālruņu iegādei ir 267 331,35 *euro* (tai skaitā PVN
2. no sabiedrības ar ierobežotu atbildību „BITE Latvija” (vienotais reģistrācijas numurs 40003742426), kas piedāvā planšetes *Lenovo Tab4 8.0 LTE Black (TB-8504X)*, no kurām 1000 planšetes tiek dāvinātas, bet 2000 planšetes tiek piedāvāts iegādāties (vienas iekārtas iegādes izmaksas 70 *euro* bez PVN, visu 2000 iekārtu iegādes izmaksas 140 000 *euro* bez PVN jeb 169 400 *euro* ar PVN). Minētais piedāvājums ietver mobilos pieslēgumus.

 Ministrija, izvērtējot iepriekšminētos piedāvājumus, kā arī, ņemot vērā ārkārtējās situācijas radītos apstākļus un jautājuma steidzamību, atzīst tos par atbilstošiem valsts interesēm un aicina tos atbalstīt. Lai gan Rīkojuma 4.13. apakšpunkts (redakcijā, kas ir spēkā šā Ministru kabineta rīkojuma projekta sagatavošanas brīdī) neparedz tiesības ministrijai nepiemērot Publisko iepirkumu likumu iegādēm (precēm un pakalpojumiem) attālināto mācību procesa nodrošināšanai, ministrija ir ierosinājusi Ministru kabinetu attiecīgu izņēmumu paredzēt. Un, lai gan šādā gadījumā Ministru kabinetam nav obligāti jāskata jautājums par konkrētu preču vai pakalpojumu iegādi (jo atļauja tiks dota jau Rīkojuma 4.13. apakšpunktā), ņemot vērā iegādei nepieciešamo līdzekļu piešķiršanu, dāvinājuma pieņemšanu, tālāk veicamās darbības (par iekārtu nodošanu pašvaldībām), turklāt nenoskaidrojot citu publisku personu vai tās iestāžu vajadzības, ministrijas ieskatā šajā konkrētā gadījumā Ministru kabinetam būtu jālemj arī par konkrēta skaita un modeļu iekārtu iegādes no konkrētiem ražotājiem jautājumu. Minētais pamatojams arī ar likuma „Par ārkārtējo situāciju un izņēmuma stāvokli” 8. panta pirmās daļas 4. punktā noteikto, ka, izsludinot ārkārtējo situāciju, Ministru kabinetam ir tiesības noteikt īpašu kārtību arī preču un citu materiāltehnisko resursu pieejamībai.  Kopējā iekārtu iegādes summa 436 732 *euro* (tai skaitā  Izvērtējot līdzekļu apguvi ministrijas budžeta programmās, konstatējams, ka budžeta apakšprogrammā 01.07.00 „Dotācija brīvpusdienu nodrošināšanai 1., 2., 3.un 4. klases izglītojamiem” saistībā ar ārkārtējās situācijas ietvaros uzsākto attālināto mācību procesu ir prognozējama līdzekļu ekonomija vismaz 233 572 *euro* apmērā, kuru ministrija rosina apropriaācijas kārtībā pārdalīt uz minisrijas budžeta apakšprogrammu 97.01.00 „Ministrijas centrālā aparāta darbības nodrošināšana”. Saskaņā ar Likuma par budžetu un finanšu vadību 9. panta 13. daļas 1. punktu finanšu ministram ir tiesības Ministru kabineta noteiktajā kārtībā, informējot par to Saeimu, veikt apropriāciju pārdales ministrijai vai citai centrālajai valsts iestādei gadskārtējā valsts budžeta likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām. Minētā panta 13.2 daļa satur nosacījumus, kuri finanšu minitram ir jāievēro, izmantojot tiesības veikt 9. panta 13. daļas 1. punktā minētās apropriāciju pārdales starp programmām, apakšprogrammām un budžeta izdevumu kodiem atbilstoši ekonomiskajām kategorijām. Izvērtējot uzskaitītos nosacījumus, nav konstatējami ierobežojumi minētās apropriācijas pārdales veikšanai. Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Ņemot vērā izsludināto ārkārtējo situāciju un to, ka iekārtu iegāde tiešā veidā ir saistīta ar Rīkojuma 4.3. apakšpunktā noteiktā uzdevuma – ārkārtējās situācijas laikā nodrošināt mācības attālināti – izpildi, kā arī, ņemot vērā Rīkojuma 4.13. apakšpunktā un 5. punktā noteikto par valsts budžeta programmu 02.00.00 „Līdzekļi neparedzētiem gadījumiem” kā otru no līdzekļu avotiem ministrija rosina paredzēt valsts budžeta programmu 02.00.00 „Līdzekļi neparedzētiem gadījumiem”, attiecīgi piešķirot ministrijai no minētās programmas 203 160 *euro*. Atbilstoši Civillikuma 1912. un 1913.pantam, kā arī 1915. panta pirmajai daļai valstij kā apdāvināmajam jānosaka iestāde, kura tās vārdā pieņemtu dāvinājumu, lai tas būtu spēkā. Ievērojot to, ka Latvijas normatīvajos aktos nav tieši regulēta kustamās mantas pieņemšana dāvinājumā valsts vārdā, un, tā kā atbilstoši publisko tiesību pamatprincipiem valsts iestādes drīkst rīkoties tikai normatīvajos aktos noteikto pilnvaru ietvaros (darīt to, kas ir tieši atļauts), ministrija nevar patstāvīgi (ar savu lēmumu) pieņemt dāvinājumā no SIA „BITE Latvija” 1000 planšetes *Lenovo Tab4 8.0 LTE Black (TB-8504X)*. Dāvinājuma summa – 121 000 *euro* (tai skaitā PVN 21 000 *euro*) [veicot dāvinājumu, nevar tikt piemērota atlaide 30% apmērā, kas tiek piemērota attiecībā uz ministrijai pārdodamajām planšetēm]. Saskaņā ar Latvijas Republikas Satversmes 58. pantu valsts pārvaldes iestādes ir padotas Ministru kabinetam, kurš ir tiesīgs rīkoties valsts vārdā – nolemt pieņemt dāvinājumu un pilnvarot ministriju veikt darbības, lai nostiprinātu valsts īpašuma tiesības uz dāvinājuma priekšmetu. Papildus minētam ministrijas ieskatā uz dāvinājuma pieņemšanu no SIA „BITE Latvija” neattiecas likuma „Par interešu konflikta novēršanu valsts amatpersonu darbībā” 14. panta otrajā daļā noteiktais aizliegums valsts amatpersonai vai koleģiālajai institūcijai prasīt vai pieņemt no fiziskās vai juridiskās personas ziedojumu, kā arī cita veida mantisku palīdzību publiskām vajadzībām, ja ziedojums vai palīdzība ietekmē lēmuma pieņemšanu attiecībā uz šo fizisko vai juridisko personu.  Pēc iekārtu iegādes, kā arī dāvinājuma pieņemšanas tās plānots nodot bez atlīdzības pašvaldību īpašumā (atbilstoši veiktās aptaujas rezultātiem), kas tālāk nodrošinās to nodošanu izglītojamiem. Ministrijas ieskatā, ņemot vērā ārkārtējo situāciju, kā arī, lai sasniegtu līdzekļu piešķiršanas un dāvinājuma pieņemšanas mērķi – ārkārtējā situācijā nodrošinātu attālināta mācību procesam nepieciešamo iekārtu pieejamību pašvaldību vispārējās pamata un vidējās izglītības iestāžu izglītojamiem, šajā gadījumā pirms iekārtu nodošanas bez atlīdzības pašvaldību īpašumā nav veicama citu publisku personu vai tās iestāžu vajadzību noskaidrošana. Minētais pamatojams arī ar likuma „Par ārkārtējo situāciju un izņēmuma stāvokli” 8. panta pirmās daļas 4. punktā noteikto, ka, izsludinot ārkārtējo situāciju, Ministru kabinetam ir tiesības noteikt īpašu kārtību arī preču un citu materiāltehnisko resursu pieejamībai. Ievērojot minēto, ministrija ir izstrādājusi Ministru kabineta rīkojuma projektu „Par iekārtu iegādi un dāvinājuma pieņemšanu attālināta mācību procesa nodrošināšanai”, kurš paredz1. pieņemt zināšanai, ka ministrija iegādāsies 1133 viedtālruņus *Huawei P Smart 2019* un 1133 viedtālruņu *LG K40S* no SIA „LMT Retail & Logistics SIA”;
2. pieņemt zināšanai, ka ministrija iegādāsies 2000 planšetes *Lenovo Tab4 8.0 LTE Black (TB-8504X)* no SIA „BITE Latvija”;
3. atbalstīt apropriācijas pārdali 2020. gadā no ministrijas budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” 233 572 *euro* apmērā uz budžeta apakšprogrammu 97.01.00 „Ministrijas centrālā aparāta darbības nodrošināšana”;
4. uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 203 160 *euro*.
5. atļaut ministrijai pieņemt sabiedrības ar ierobežotu atbildību „BITE Latvija” dāvinājumu – 1000 planšetes *Lenovo Tab4 8.0 LTE Black (TB-8504X)* 121 000 *euro* vērtībā (ieskaitot pievienotās vērtības nodokļa daļu 21 000 *euro*);
6. pilnvarojumu ministrijas valsts sekretārei parakstīt dāvinājuma līgumu par dāvinājuma pieņemšanu;
7. atļauju ministrijai pēc iekārtu iegādes un iekārtu pieņemšanas dāvinājumā nodot tās bez atlīdzības pašvaldību īpašumā, nenoskaidrojot citu publisku personu vai tās iestāžu vajadzību.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja ministrija. Rīkojuma projekta izstrādes procesā notikušas konsultācijas ar SIA „LMT Retail & Logistics SIA” un SIA „BITE Latvija”. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz izglītības un zinātnes politiku (vispārējās izglītības sistēmas attīstību). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **203 160** | **0** | **0** | **0** | **0** | **0** |
| 2.1. valsts pamatbudžets | *0* | *203 160* | *0* | *0* | *0* | *0* | *0* |
| **15. Izglītības un zinātnes ministrija** | **0** | **0** | **0** | **0** | **0** | **0** | **0** |
| 01.07.00 Dotācija brīvpusdienu nodrošināšanai 1., 2., 3. un 4. klases izglītojamiem | 9 840 708 | - 233 572 | 0 | 0 | 0 | 0 | 0 |
| 97.01.00 „Ministrijas centrālā aparāta darbības nodrošināšana” | 4 671 452 | 233 572 | 0 | 0 | 0 | 0 | 0 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 203 160** | **0** | **0** | **0** | **0** | **0** |
| 3.1. valsts pamatbudžets | *0* | *- 203 160* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 203 160 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  No SIA „LMT Retail & Logistics SIA” tiks iegādāti 1133 viedtālruņi *Huawei P Smart 2019* (vienas iekārtas iegādes izmaksas 105 *euro* bez PVN, visu 1133 iekārtu iegādes izmaksas 118 965 *euro* bez PVN jeb 143 947,65 *euro* ar PVN), kā arī 1133 viedtālruņi *LG K40S* (vienas iekārtas iegādes izmaksas 90 *euro* bez PVN, visu 1133 iekārtu iegādes izmaksas 101 970 *euro* bez PVN jeb 123 383,70 *euro* ar PVN). Kopā no SIA „LMT Retail & Logistics SIA” tiks iegādāti 2266 viedtālruņi 267 332 *euro* (ar PVN) vērtībā. No SIA „BITE Latvija” tiks iegādātas 2000 planšetes (vienas iekārtas iegādes izmaksas 70 *euro* bez PVN, visu 2000 iekārtu iegādes izmaksas 140 000 *euro* bez PVN jeb 169 400 *euro* ar PVN). Tāpat no SIA „BITE Latvija” tiks pieņemts dāvinājums – 1000 planšetes *Lenovo Tab4 8.0 LTE Black (TB-8504X)* 121 000 *euro* vērtībā (ieskaitot PVN daļu 21 000 *euro*). Kopējā iekārtu iegādes summa ir 436 732 *euro* (tai skaitā  Izdevumi 2020. gada valsts budžeta apakšprogrammā 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” par 233 572 *euro* samazināsies, bet attiecīgi par 233 572 *euro* palielināsies budžeta apakšprogrammā 97.01.00 „Ministrijas centrālā aparāta darbības nodrošināšana” paredzētie līdzekļi. Izdevumu starpība 203 160 *euro* apmērā tiks segta no ministrijai piešķirtajiem līdzekļiem no valsts budžeta programmas 02.00.00 „Līdzekļi neparedzētiem gadījumiem”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus 203 160 *euro* apmērā sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. Pēc Ministru kabineta rīkojuma projekta pieņemšanas ministrija normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta 233 572 *euro* apmērā apropriācijas pārdalei. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv